البارح الأحد هضرات “كود” مع الوزير السابق المكلف بالحكامة لحسن الدواوي وعطانا تصريح على قضية بنتو مع سفيان البحري. اليوم الإثنين موقع “هوية بريس” اللّي كيدافع على السلفية ناض بكل وقاحة خدا تصريح الداودي اللّي اعطاه لـ”كود” بشكل حصري، ودار ليه كُوبْـيّي كُولِي بلا مايبدل والو، وبلا مايحط المصدر. كيفاش هوما كيقيليو يسبو “كود” ودبا عطاهم خاطرهم ياخدو تصريح منها.. هادي مدة وهاد الموقع كيكتب على “كود”، وكيسبها، وحنا بطبيعة الحال عطيناه مسافة فهادشي. وعمرنا ردينا عليهوم وعمرنا نسبوهوم كيف كيديرو.. لكن اليوم تفضحو بهاد الفعلة اللّي دارو. سكوب.. الوزير السابق الداودي لـ”كود”: بنتي مريضة وكتعاجل بين سلا وكازا وكتخرج من الدار بلا خبارنا ولاخور هو اللّي تعدا عليها 
بحالا نزل عليه من السما.. موقع “هوية بريس” دار “كوبي كولي” لتصريح حصري ديال الوزير السابق الدوادي لـ “گود” بلا مايذكر لا مصدر لا والو